b'\n_START_ARTICLE_\nGoogle Play\n_START_SECTION_\nAplikacije in igre\n_START_PARAGRAPH_\nRavno tako kot v Android Marketu, lahko aplikacije nalo\xc5\xbeimo prek spleta ali naravnost z Android naprave. Na spleti\xc5\xa1\xc4\x8du naj bi bilo na voljo 450 tiso\xc4\x8d aplikacij (marec 2012) ter na milijone skladb in knjig. \xc5\xa0tevilo filmov je v tiso\xc4\x8dih.\n_START_SECTION_\nStatistika\n_START_PARAGRAPH_\n17. marca 2009 je bilo na voljo okrog 2300 aplikacij, 10. maja 2011 jih je bilo 200.000, 3. maja 2014 pa \xc5\xbee 1.200.000, Google pa je na\xc5\xa1tel preko 29 milijarde namestitev.\n_START_SECTION_\nFilmi\n_START_PARAGRAPH_\nPo Googlovih besedah naj bi na spleti\xc5\xa1\xc4\x8du Google Play bilo na "tiso\xc4\x8de" filmov, veliko od teh v HD kvaliteti. Filme si uporabniki lahko izposodijo na spletu in jih takoj gledajo na spleti\xc5\xa1\xc4\x8du ali pa na posebej za to storitev ustvarjeni aplikaciji, Google Play Movies. Filme lahko uporabniki tudi snamejo in si jih ogledajo brez spletne povezave. Storitev v Sloveniji trenutno ni na voljo.\n_START_SECTION_\nGlasba\n_START_PARAGRAPH_\nNa voljo je\xc2\xa0\xc2\xbbna stotine\xc2\xab\xc2\xa0brezpla\xc4\x8dnih skladb in\xc2\xa0\xc2\xbbna milijone\xc2\xab\xc2\xa0skladb, ki jih uporabniki lahko kupijo. Cene se gibljejo od 1,29$ do 0,69$ na skladbo.\n_START_SECTION_\nKnjige\n_START_PARAGRAPH_\nNa spleti\xc5\xa1\xc4\x8du naj bi bilo \xc4\x8dez tri milijone e-knjig. Velika ve\xc4\x8dina jih je brezpla\xc4\x8dnih, na voljo pa so tudi pla\xc4\x8dljive. Storitev v Sloveniji trenutno ni na voljo.\n_START_SECTION_\nRazpolo\xc5\xbeljivost\n_START_PARAGRAPH_\nAplikacije in igre so na voljo v ve\xc4\x8d kot 120 dr\xc5\xbeavah, medtem ko so filmi trenutno na voljo le v ZDA, Veliki Britaniji, Kanadi in na Japonskem. Knjige so na voljo v ZDA, Veliki Britaniji in Avstraliji, glasba pa le v ZDA.'